Temperaturen når i løbet af dagen op over 20 grader.

Efter flere dage i træk, hvor vejret har vist tænder i form af kraftige byger og skybrud, kan mange se frem til en dag, hvor paraplyen kan blive hjemme. De fleste vil således opleve en tørvejrsdag onsdag med god plads til solen, og hvor kun få byger i dagens løb kan spolere en ellers pæn onsdag. Dagen er startet med mest sol i Nordjylland, men også i de sydligste og østligste egne er flere stået op til blå himmel. Ellers er det et spredt skydække fra morgenstunden, hvilket også er det der ventes at blive dannet i resten af landet i løbet af formiddagen. I Vestjylland er onsdagen endda startet med enkelte byger, der i løbet af formiddagen forventes at drive mod øst. Temperaturmæssigt ligger termometrene i morgentimerne mellem 10 og 16 grader, der til middag omveksles til omkring 18 grader. Lun eftermiddag Efter middag fortsætter vejret i samme spor med et spredt skydække og nogen sol. Ved solopvarmningen kan de skyer, der dannes, udvikles til lokale byger, men de bliver ikke lige så kraftige som de seneste dage. Risikoen for byger i eftermiddag er størst i den centrale del af landet omkring Østjylland og Fyn. Under alle omstændigheder får de fleste tørvejr i eftermiddag, hvor temperaturen kravler op mellem 19 og 21 graders varme. Med en let til jævn vind vil det føles som en lun sommerdag. I aften ventes der fortsat tørvejr, hvor der især over de østlige egne vil blive mere og mere plads til solen, da skyerne falder sammen. Over de vestlige egne bliver solen mere sløret i aften, da en frontzone sender høje skyer ind over landet fra vest.